เฉิน อ้ายเซิน

เฉิน อ้ายเซิน  (; 22 ตุลาคม ค.ศ. 1995 —) เป็นนักกีฬากระโดดน้ำชาวจีน เขาเกิดในกว่างโจว มณฑลกวางตุ้ง ประเทศจีน

ประวัติ 
เฉิน อ้ายเซินเกิดที่กว่างโจว มณฑลกวางตุ้ง เขาเริ่มเล่นยิมนาสติกตอนอายุ 4 ปี และหลังจากนั้นเขาได้เปลี่ยนมาเล่นกีฬากระโดดน้ำตอนอายุ 7 ปีหลังจากมีอาการบาดเจ็บที่มือ โดยเขาได้รับการฝึกสอนจากโค้ชคนแรก คือ ถัน จิ่งยฺหวี่ ใน ค.ศ. 2009 เขาได้รับเหรียญทองจากการแข่งขันประเภทแฟลตฟอร์ม 10 เมตร ชายคู่ในกีฬาภูมิภาคเอเชียตะวันออก 2009 ที่ฮ่องกง โดยจับคู่กับจาง เยี่ยนเฉฺวียน เฉิน อ้ายเซินเริ่มแข่งขันระดับนานาชาติในปี ค.ศ. 2010 เมื่อเขาอายุเพียง 14 ปี เฉิน อ้ายเซินได้เข้าร่วมแข่งขันกระโดดน้ำกรังด์ปรีซ์ และได้รับเหรียญรางวัลหลายประเภท ในปีเดียวกันเขาได้รับรางวัลเหรียญทองจากการแข่งขันกีฬากระโดดน้ำชิงแชมป์แห่งชาติ ในปี ค.ศ. 2011-2012 เขาได้รับรางวัลชนะเลิศในประเภทแฟลตฟอร์ม 10 เมตร ชาย และชายคู่หลายรายการในกระโดดน้ำเวิลด์ซีรีส์ และกระโดดน้ำกรังด์ปรีซ์

ในเดือนกุมภาพันธ์ ค.ศ. 2016 เฉิน อ้ายเซินเข้าแข่งขันกระโดดน้ำเวิลด์คัพ ที่รีโอเดจาเนโร ประเทศบราซิล โดยได้รับรางวัลเหรียญทองในประเภทแพลตฟอร์ม 10 เมตรคู่ชาย และเหรียญเงินในประเภท 10 เมตรชาย ต่อมาในเดือนสิงหาคมของปีเดียวกัน ในโอลิมปิกฤดูร้อน ที่รีโอเดจาเนโร เฉิน อ้ายเซินและหลิน เยฺว่ ได้รับรางวัลเหรียญทองในรอบชิงชนะเลิศประเภทแพลตฟอร์ม 10 เมตรคู่ชาย ด้วยคะแนนรวม 496.98 นอกจากนี้เขายังได้รับรางวัลเหรียญทองในการแข่งขันแพลตฟอร์ม 10 เมตรชาย ด้วยคะแนน 585.30 ทำให้เขาเป็นนักกีฬากระโดดน้ำชาวจีนคนแรกที่ได้รับรางวัลเหรียญทองโอลิมปิกทั้งประเภทเดี่ยวและประเภทคู่ ในช่วงปลายปี ฟีน่าได้เสนอชื่อเขาเป็นนักกระโดดน้ำชายแห่งปี 

ในปี ค.ศ. 2017 เฉิน อ้ายเซินเข้าแข่งขันกระโดดน้ำเวิลด์ซีรีส์ เขาได้รับรางวัลเหรียญทองหลายรายการในแพลตฟอร์ม 10 เมตร และแพลตฟอร์ม 10 เมตรคู่ ในสนามที่กว่างโจว เขาทำได้คะแนนรวม 601.15 ซึ่งทำให้เขาเป็นนักกระโดดน้ำคนที่ 5 ในประวัติศาสตร์ที่เก็บคะแนนได้มากกว่า 600 คะแนนต่อจากหลิน เย่ว ฉิน ไข่ หยาง เจี้ยน และเฉา ยฺเหวียน และในกีฬาทางน้ำชิงแชมป์โลก เฉิน อ้ายเซินได้รับรางวัลเหรียญทองอีกครั้งในประเภทแพลตฟอร์ม 10 เมตรชายคู่ โดยได้จับคู่กับหยาง ห่าว นอกจากนี้เขายังได้รับเหรียญเงินในการแข่งขันแพลตฟอร์ม 10 เมตร ซึ่งผู้ที่ชนะคือทอม เดลีย์ หลังจากนั้นในปี ค.ศ. 2018 เขาและหยาง ห่าวได้รับรางวัลเหรียญทองจากการแข่งขันเอเชียนเกมส์ ที่จาการ์ตา

ในปี ค.ศ. 2019 เฉิน อ้ายเซินได้เข้าร่วมแข่งขันกีฬาทางน้ำชิงแชมป์โลก ที่ควังจู ประเทศเกาหลีใต้ โดยเขาได้จับคู่กับเฉา ยฺเหวียน และทั้งคู่ได้รับรางวัลเหรียญทองประเภทแฟลตฟอร์ม 10 เมตร ชายคู่

ผลการแข่งขัน

อ้างอิง

แหล่งข้อมูลอื่น 

 

บุคคลจากกว่างโจว
นักกระโดดน้ำชาวจีน
นักกระโดดน้ำในโอลิมปิกฤดูร้อน 2016
นักกีฬาเหรียญทองเอเชียนเกมส์ชาวจีน
นักกระโดดน้ำในโอลิมปิกฤดูร้อน 2020